CELEX: 32010R0108
Language: lt
Date: 2010-02-08 00:00:00
Title: 2010 m. vasario 8 d. Komisijos reglamentas (ES) Nr. 108/2010, iš dalies keičiantis Reglamentą (EB) Nr. 1974/2006, nustatantį išsamias Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai taikymo taisykles

9.2.2010   
            
            
               LT
            
            
               Europos Sąjungos oficialusis leidinys
            
            
               L 36/4
            
         KOMISIJOS REGLAMENTAS (ES) Nr. 108/2010
   2010 m. vasario 8 d.
   iš dalies keičiantis Reglamentą (EB) Nr. 1974/2006, nustatantį išsamias Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai taikymo taisykles
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2005 m. rugsėjo 20 d. Tarybos reglamentą (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (1), ypač į jo 91 straipsnį,
   kadangi:
   
               (1)
            
            
               Reglamentu (EB) Nr. 1698/2005 nustatyta bendra teisinė EŽŪFKP paramos kaimo plėtrai sistema visoje Bendrijoje. Komisijos reglamentu (EB) Nr. 1974/2006 (2) ši sistema papildyta išsamiomis įgyvendinimo taisyklėmis.
            
         
               (2)
            
            
               Reglamento (EB) Nr. 1698/2005 38 straipsnio 2 dalyje nurodyta, kad turi būti nustatytos su 2000 m. spalio 23 d. Europos Parlamento ir Tarybos direktyva 2000/60/EB, nustatančia Bendrijos veiksmų vandens politikos srityje pagrindus (3), susijusioms išmokoms, įskaitant didžiausią paramos sumą, taikytinos išsamios taisyklės.
            
         
               (3)
            
            
               Pagal Direktyvos 2000/60/EB 11 straipsnio 7 dalį valstybės narės privalo iki 2009 m. gruodžio 22 d. sudaryti priemonių, taikomų kiekvienam upės baseino rajonui, programą. Remiantis tos direktyvos 11 straipsnio 2 dalimi, šios priemonės turi apimti pagrindines priemones, įskaitant tas, kurių jau reikalaujama vandens apsaugai skirtiems Sąjungos teisės aktams įgyvendinti, kaip nurodyta tos direktyvos 11 straipsnio 3 dalyje, ir prireikus papildomas priemones, kaip nurodyta 11 straipsnio 4 dalyje, kurios gali būti tos direktyvos VI priedo B dalyje išvardytų rūšių priemonės arba kitų, tame priede neminimų, rūšių priemonės. Neprivalomos ir kai kurios privalomos priemonės jau gali būti remiamos pagal Reglamento (EB) Nr. 1698/2005 31 ir 39 straipsnius, bet reikia nustatyti išsamias to reglamento 38 straipsnio 2 dalies įgyvendinimo taisykles, taikytinas kitoms privalomoms priemonėms.
            
         
               (4)
            
            
               Kad kartu nebūtų mokama parama už standartų laikymąsi, kaip nurodyta Reglamento (EB) Nr. 1698/2005 31 straipsnyje, kuria siekiama kompensuoti dėl reikalavimo laikytis tam tikrų sričių Sąjungos standartų patiriamus laikinus paramos gavėjų sunkumus, ir kartu su Direktyva 2000/60/EB susijusios išmokos pagal to reglamento 38 straipsnį, kuriomis siekiama kompensuoti dėl įpareigojimo laikytis specialiųjų su tos direktyvos aplinkosaugos tikslais susijusių reikalavimų patiriamus nuolatinius paramos gavėjų sunkumus, reikėtų suformuluoti nuostatą, kuria pagal atitinkamas veiklos rūšis būtų atskiriama parama.
            
         
               (5)
            
            
               Direktyvoje 2000/60/EB numatyti Sąjungos veiksmų vandens politikos srityje bendrieji principai ir sistema. Visi Sąjungos vandens politikos teisės aktai derinami su minėta direktyva, kuria panaikintos ir pakeistos kelios vandens apsaugos srities direktyvos ir į kurios priemonių programas įtrauktos priemonės, numatytos dar galiojančiose ankstesnėse vandens apsaugos srities direktyvose, taip pat papildomos priemonės, reikalingos Direktyvos 2000/60/EB tikslams pasiekti. Todėl, kadangi kai kurie su Direktyvos 2000/60/EB įgyvendinimu formaliai susiję reikalavimai iš esmės nustatyti pagal kitus vandens apsaugai skirtus Sąjungos teisės aktus, o valstybės narės privalo juos įgyvendinti arba jau turi būti juos įgyvendinusios, sąnaudos arba atsisakytos pajamos, kurias šiuo metu gali lemti tų reikalavimų taikymas, neturėtų būti laikomos tinkamomis kompensuoti. Be to, Direktyvos 2000/60/EB 4 straipsnio 9 dalyje numatyta, kad taikant naujas tos direktyvos nuostatas turėtų būti užtikrinama bent tokia apsauga, kokia užtikrinama galiojančiais Bendrijos teisės aktais. Todėl proporcinga ir tikslinga neskirti kompensacijos už laikantis su Direktyvos 2000/60/EB įgyvendinimu susijusių reikalavimų, nustatytų pagal kitus vandens apsaugos srities Sąjungos teisės aktus, patirtas sąnaudas ir atsisakytas pajamas, o paramą skirti tik už tų reikalavimų, kuriais viršijamas Sąjungos teisės aktais, galiojusiais priimant tą direktyvą, nustatytas apsaugos lygis, laikymąsi.
            
         
               (6)
            
            
               Be to, kai kurie su Direktyvos 2000/60/EB įgyvendinimu susiję teisės aktai jau taikomi skiriant kompleksinę paramą. Reglamento (EB) Nr. 1698/2005 38 straipsnyje numatytos paramos gavėjams jau taikomas įpareigojimas laikytis teisės aktuose nustatytų valdymo reikalavimų ir geros agrarinės ir aplinkosaugos būklės standartų, numatytų atitinkamai Tarybos reglamento (EB) Nr. 73/2009 (4), kuriuo nustatomos bendrosios tiesioginės paramos schemų ūkininkams pagal bendrą žemės ūkio politiką taisyklės, taip pat tam tikros paramos schemos ūkininkams, 5 ir 6 straipsniuose ir to reglamento II ir III prieduose. Todėl kompensacija neturėtų būti skiriama už reikalavimų, susijusių su Direktyvos 2000/60/EB įgyvendinimu, taip pat keliamų kompleksinės paramos gavėjams, laikymąsi.
            
         
               (7)
            
            
               Įgyvendindami Direktyvą 2000/60/EB ūkininkai gali susidurti su įvairiais jiems nustatytais apribojimais. Nuolatinės kompensacijos turėtų būti skiriamos tik jei patiriami sunkumai yra labai dideli.
            
         
               (8)
            
            
               Turėtų būti nustatyta didžiausia paramos suma. Be to, turėtų būti nustatyta tokia mažiausia nuolatinės paramos suma, kad būtų aišku, jog kompensacija gali būti skiriama tik didelių sunkumų atvejais; taip pat reikėtų suformuluoti nuostatą, taikytiną tada, kai viršijama didžiausia suma specifinėmis aplinkybėmis, kurios pagal kaimo plėtros programas laikomos pateisinamomis.
            
         
               (9)
            
            
               Todėl Reglamentą (EB) Nr. 1974/2006 reikėtų atitinkamai iš dalies pakeisti.
            
         
               (10)
            
            
               Šiame reglamente numatytos priemonės atitinka Kaimo plėtros komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 1974/2006 iš dalies keičiamas taip:
   
               1)
            
            
               Po 26 straipsnio įterpiamas šis 26a straipsnis:
               „26a straipsnis
               1.   Įgyvendinant Europos Parlamento ir Tarybos direktyvą 2000/60/EB (5), tų rūšių veikla, už kurią gali būti skiriama parama pagal Reglamento (EB) Nr. 1698/2005 38 straipsnį, laikoma netinkama paramai pagal to reglamento 31 straipsnį gauti.
               2.   Su Direktyva 2000/60/EB susijusi parama pagal Reglamento (EB) Nr. 1698/2005 38 straipsnio 1 dalį teikiama tik atsižvelgiant į patirtas sąnaudas ir atsisakytas pajamas, kai tai lemia sunkumai, susiję su specialiaisiais reikalavimais:
               
                           a)
                        
                        
                           kurie numatyti Direktyvoje 2000/60/EB, atitinka upių baseinų valdymo planų priemonių programas, skirtas tos direktyvos aplinkosaugos tikslams įgyvendinti, ir kuriais viršijamos priemonės, reikalingos kitiems vandens apsaugos srities Sąjungos teisės aktams įgyvendinti;
                        
                     
                           b)
                        
                        
                           kuriais viršijami teisės aktuose nustatyti valdymo reikalavimai ir geros agrarinės ir aplinkosaugos būklės standartai, numatyti Tarybos reglamento (EB) Nr. 73/2009 (6) 5 ir 6 straipsniuose ir to reglamento II ir III prieduose;
                        
                     
                           c)
                        
                        
                           kuriais viršijamas Sąjungos teisės aktuose, galiojusiuose priimant Direktyvą 2000/60/EB, nustatytas apsaugos lygis, kaip nustatyta Direktyvos 2000/60/EB 4 straipsnio 9 dalyje; ir
                        
                     
                           d)
                        
                        
                           kuriais nustatoma esminių žemės naudojimo būdų pakeitimų ir (arba) didelių ūkininkavimo praktikos apribojimų, ir dėl to prarandama daug pajamų.
                        
                     3.   Nustatant kasmet teikiamos paramos sumą taikomos šios sąlygos:
               
                           a)
                        
                        
                           nustatoma didesnė nei nustatytoji mažiausia 50 EUR už hektarą naudojamos žemės ūkio paskirties žemės paramos suma;
                        
                     
                           b)
                        
                        
                           paramos suma neviršija 200 EUR už hektarą naudojamos žemės ūkio paskirties žemės.
                        
                     Nukrypstant nuo pirmos pastraipos b punkto:
               
                           a)
                        
                        
                           Pradinė didžiausia paramos suma už ne ilgesnį kaip penkerių metų laikotarpį neviršija 500 EUR už hektarą naudojamos žemės ūkio paskirties žemės;
                        
                     
                           b)
                        
                        
                           Didžiausios sumos gali būti didinamos atsižvelgiant į specifines aplinkybes, pateisintinas kaimo plėtros programose.
                        
                     
         
               2)
            
            
               II priedas iš dalies keičiamas pagal šio reglamento priedą.
            
         2 straipsnis
   Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. vasario 8 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 277, 2005 10 21, p. 1.
   
      (2)  OL L 368, 2006 12 23, p. 15.
   
      (3)  OL L 327, 2000 12 22, p. 1.
   
      (4)  OL L 30, 2009 1 31, p. 16.
   
      (5)  OL L 327, 2000 12 22, p. 1.
   
      (6)  OL L 30, 2009 1 31, p. 16.“
   
      PRIEDAS
      Reglamento (EB) Nr. 1974/2006 II priedo 5.3.2.1.3 punktas pakeičiamas taip:
      
         „5.3.2.1.3   
               Natura 2000 išmokos ir su Direktyva 2000/60/EB susijusios išmokos
         
         
                     —
                  
                  
                     plotai, nustatyti įgyvendinant direktyvas 79/409/EEB, 92/43/EEB ir 2000/60/EB, ir įpareigojimai ūkininkams pagal atitinkamas nacionalines ir (arba) regionines valdymo nuostatas; prie kiekvieno su Direktyva 2000/60/EB susijusio įpareigojimo pateikiamas atitinkamo aplinkosaugos tikslo paaiškinimas (pvz., apsaugoti vandentakius nuo pesticidų nutekėjimo) ir to įpareigojimo ryšys su įpareigojimais pagal Direktyvą 2000/60/EB (nuoroda į susijusį 11 straipsnio 3 dalies punktą arba į 11 straipsnio 4 dalį);
                  
               
                     —
                  
                  
                     su Direktyva 2000/60/EB susijusios kompensacijos atveju:
                     
                                 i)
                              
                              
                                 nurodomi atitinkami specialieji reikalavimai, numatyti Direktyvoje 2000/60/EB, laikantis upių baseinų valdymo planų priemonių programų, skirtų Direktyvos 2000/60/EB aplinkosaugos tikslams įgyvendinti; ir
                              
                           
                                 ii)
                              
                              
                                 tinkamas įrodymas, kad numatoma kompensacija nedengiamos dėl sunkumų, susijusių su kitais vandens apsaugos srities Sąjungos teisės aktais ir su Reglamento (EB) Nr. 73/2009 5 ir 6 straipsniuose numatytais teisės aktuose nustatytais valdymo reikalavimais bei geros agrarinės ir aplinkosaugos būklės standartais, patirtos sąnaudos ir atsisakytos pajamos;
                              
                           
               
                     —
                  
                  
                     metodologijos ir agronominių prielaidų, kuriomis remiantis buvo atlikti skaičiavimai, pagrindžiantys su direktyvų 79/409/EEB, 92/43/EEB ir 2000/60/EB įgyvendinimu susijusias papildomas sąnaudas ir atsisakytas pajamas, kai tai lėmė sunkumai atitinkamoje vietovėje, apibūdinimas,
                  
               
                     —
                  
                  
                     paramos sumos.“